Diari Oficial de la Generalitat Valenciana


Sumari del DOGV 4367, del 29-10-2002 (2002/11345)

RESOLUCIÓ de 23 d'octubre de 2002, del subsecretari de l'Oficina de Ciència i Tecnologia, per la qual s'amplia la dotació pressupostària destinada a finançar diverses ajudes en matèria d'investigació, desenrotllament i innovació per a Instituts Tecnologics, per a l'exercici 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11369


Data del document
:   23-10-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * tecnologia
    * personal d'investigació
    * recerca i desenvolupament
    * innovació
    * suport econòmic
    * centre d'investigació
    * ajuda pública

RESOLUCIÓ de 23 d'octubre de 2002, del subsecretari de l'Oficina de Ciència i Tecnologia, per la qual s'amplia la dotació pressupostària destinada a finançar diverses ajudes en matèria d'investigació, desenrotllament i innovació per a Instituts Tecnologics, per a l'exercici 2002. [2002/11313]
  
Per Orde de 8 de febrer de 2002, de la Conselleria d'Innovació i Competitivitat, publicada en el Diari Oficial de la Generalitat Valenciana número 4.188, de data 12 de febrer de 2002, es van convocar ajudes en matèria d'investigació, desenrotllament i innovació per a Instituts Tecnològics, entre les quals es troben les ajudes destinades a inversions en equips de laboratori, d'experimentació i sistemes d'informació i comunicacions necessaris per al desplegament de l'activitat de I+D+I, així com a l'adquisició d'infraestructura tecnològica, maquinària, equipament de laboratori i altres equips necessaris per a la prestació dels servicis avançats de l'Institut Tecnològic.
  
Produïda una reestructuració del Govern Valencià, i en virtut del Decret 7/2002, de 25 de juliol, del president de la Generalitat Valenciana, s'assignen a la Presidència, entre d'altres, les matèries de política científica i tecnològica, investigació, desenrotllament i innovació (I+D+I).
  
Per Resolució del secretari general de Presidència de data 16 de setembre de 2002, s'aprova l'expedient de modificació pressupostària número 11.031/2002, pel qual s'autoritza un determinat concert entre les línies de subvenció del capítol VII del programa 542.40.
  
Atesa la importància i la necessitat d'infraestructures tecnològiques i d'innovació per part dels instituts tecnològics, es considera convenient destinar recursos addicionals per a poder atendre estes necessitats tot ampliant les dotacions pressupostàries destinades a estes actuacions per haver en l'actualitat disponibilitat pressupostària.
  
Per tot l'exposat i segons el que disposa l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret legislatiu de 26 de juny de 1991, es donarà publicitat a les línies de subvenció que financien la concessió d'ajudes de naturalesa correct o de capital i a l'import global màxim destinat a estes.
  
En la seua virtut i fent ús de les facultats que em conferix l'article 2 del Decret 9/2002, de 5 de setembre, del president de la Generalitat Valenciana, sobre delegació d'atribucions, així com la normativa pertinent de la Llei d'Hisenda Pública de la Generalitat Valenciana, el text Refós aprovat pel Decret Legislatiu de 26 de juny de 1991, del Consell de la Generalitat Valenciana, per delegació del president de la Generalitat Valenciana, resolc:
  
Primer
  
Per a l'exercici 2002 i d'acord amb allò disposat en la Llei 10/2001, de 27 de desembre, de Pressupostos de la Generalitat per al dit exercici, s'amplia en 1.750.000 euros la dotació pressupostària destinada a finançar les ajudes establides en els apartats 5 i 6 de l'article tercer, de l'Orde de 8 de febrer de 2002, de la Conselleria d'Innovació i Competitivitat, per la qual es convoquen les ajudes en matèria d'investigació, desenrotllament i innovació per als instituts tecnològics, a càrrec de la secció 11, programa 542.40, línia T4654000. Amb l'ampliació, l'import global màxim per a les ajudes a la inversió regulades en la citada orde passa a ser de 6.301.800 euros.
  
Segon
  
S'obri un nou termini de presentació de sol·licituds de set dies, comptadors a partir del dia següent al de la publicació de la present orde en el Diari Oficial de la Generalitat Valenciana, per a les ajudes establides en els apartats 5 i 6 de l'article tercer, de l'Orde de 8 de febrer de 2002, de la Conselleria d'Innovació i Competitivitat, per la qual es convoquen ajudes en matèria d'investigació, desenrotllament i innovació per a Instituts Tecnològics.
  
Disposició final
  
La present resolució entrarà en vigor el dia següent de la seua publicació en el Diari Oficial de la Generalitat Valenciana.